Kontorhauzas
Kontorhauzo rajonas (vok. Kontorhausviertel) – Hamburgo (Vokietija) senamiesčio (vok. Altstadt) pietrytinėje dalyje plytintis kvartalas tarp Steinstraße gatvės, Meßberg aikštės, Klosterwall ir Brandstwiete gatvės, su būdingais dideliais mūriniais XX a. pradžios plytų ekspresionizmo stiliaus biurų (Kontor) pastatais. Burchardplatz – šio rajono centrinė aikštė su vystomu pastatų kompleksu perimetro dalyje. 2015 m. liepos 5 d. dalis „kontorų rajono“ su gretimu Špaiherštatu buvo įtrauktas į UNESCO pasaulio paveldo objektų sąrašą.